open-index/open-wikipedia-markdown huggingface dataset:
Θεόκλητος Καρυπίδης

Ο **Θεόκλητος Καρυπίδης** (γεννημένος στις 18 Ιανουαρίου 1980) είναι Έλληνας διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

## Καριέρα
Ο Θεόκλητος Καρυπίδης υπέγραψε το πρώτο του επαγγελματικό συμβόλαιο με τον Ηρακλή Θεσσαλονίκης, στον οποίο παρέμεινε μέχρι το 2003 έχοντας καταφέρει προηγουμένως να κατακτήσει ένα πρωτάθλημα (2002) και δύο Κύπελλα Ελλάδος (2000 και 2002).

Το 2003 αποφάσισε να αφήσει τον Ηρακλή και την Ελλάδα γενικότερα και να ταξιδέψει στην Ιταλία, στην οποία παρέμεινε για σχεδόν τέσσερα χρόνια αγωνιζόμενος στις: Σίσλει Τρεβίζο (2003-04), Σίρα Ανκόνα (2004-05), Λάντσα Βερόνα (2005), Φιορέσε Μπασάνο (2005-06) και Κοριλιάνο (2006).

Το 2006 επέστρεψε στην Ελλάδα για λογαριασμό του ΠΑΟΚ, στον οποίο παρέμεινε για περίπου ένα χρόνο. Επόμενο σταθμό στην καριέρα του αποτέλεσε ο Ολυμπιακός Πειραιώς, με τον οποίο κατέκτησε το εγχώριο νταμπλ του 2009

Το 2009 μετεγγράφη στην ΑΕΚ, ενώ τον Ιανουάριο του 2011 μεταπήδησε στον Α.Ο. Κηφησιάς. Επόμενο και τελευταίο σταθμό της μέχρι τώρα καριέρας του Καρυπίδη αποτέλεσε ο Παναθηναϊκός.

## Διεθνείς συμμετοχές
Ο Θεόκλητος Καρυπίδης ήταν για πολλά χρόνια διεθνής με την ελληνική εθνική ομάδα πετοσφαίρισης πραγματοποιώντας περισσότερες από 100 συμμετοχές.

## Τίτλοι
* 2 Πρωταθλήματα Ελλάδος: 2002, 2009
* 3 Κύπελλα Ελλάδος: 2000, 2002, 2009

## Παραπομπές


## Πηγές
* Το βιογραφικό του Καρυπίδη
* Στον ΠΑΟΚ ο Καρυπίδης
* Στην Κηφησιά ο Καρυπίδης
* Παίκτης του Παναθηναϊκού ο Καρυπίδης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΠΑΟ
Ίωνας Ρεζκ

Ο **Ίωνας Ρεζκ** (γεννημένος στις 25 Ιανουαρίου 1991) είναι Έλληνας διεθνής πετοσφαιριστής. Έχει ύψος 189εκ και αγωνίζεται στον Παναθηναϊκό στη θέση του πασαδόρου.

## Καριέρα
Ο Ίωνας Ρεζκ υπέγραψε το πρώτο του επαγγελματικό συμβόλαιο στην ομάδα του Ολυμπιακού Πειραιώς.

Στην ομάδα του Πειραιά παρέμεινε μέχρι το 2009 έχοντας καταφέρει μάλιστα να κατακτήσει το πρωτάθλημα αλλά και το κύπελλο Ελλάδος της αγωνιστικής περιόδου 2008-09.

Μέσα στα επόμενα χρόνια αγωνίστηκε με τα χρώματα αρκετών ομάδων και συγκεκριμένα με αυτά του Μίλωνα, της Καρδίτσας, του ΑΟ Κηφησιάς, της Δραπετσώνας και του Πανερυθραϊκού.

Από το 2015 και μέχρι σήμερα, ο Ίωνας Ρεζκ αγωνίζεται στην Α1 Εθνική κατηγορία πετοσφαίρισης με την ομάδα του Παναθηναϊκού.

## Διεθνείς συμμετοχές
Ο Ίωνας Ρεζκ ήταν διεθνής με την εθνική ομάδα πετοσφαίρισης νέων με την οποία συμμετείχε στα πανευρωπαϊκά πρωταθλήματα του 2008 και του 2010 αλλά και στο παγκόσμιο πρωτάθλημα νέων του 2011.

## Τίτλοι
* 1 Πρωτάθλημα Ελλάδας: 2009
* 1 Κύπελλο Ελλάδας: 2009

## Παραπομπές


## Πηγές
* Το βιογραφικό του Ρεζκ
* Στην Καρδίτσα ο Ρεζκ
* Παίκτης της Δραπετσώνας ο Ρεζκ

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Παναγιώτης Φελερής

Ο **Παναγιώτης Φελερής** (γεννημένος στις 28 Αυγούστου 1993) είναι Έλληνας επαγγελματίας πετοσφαιριστής. Έχει ύψος 186εκ και αγωνίζεται στη θέση του ακραίου αλλά και του διαγωνίου.

Πλέον έχει αποσυρθεί από την ενεργό δράση και ασχολείται με την προπονητική του beach volley τα τελευταία 10 χρόνια

## Καριέρα
Ο Παναγιώτης Φελερής ξεκίνησε το βόλει το 2005 στις ακαδημίες της Α.Ε. Νίκαιας, στις οποίες παρέμεινε για δύο χρόνια. 

Το 2006 μεταπήδησε στις ακαδημίες του Α.Ο. Περιστερίου, ενώ δύο χρόνια αργότερα έκανε το μεγάλο βήμα στην καριέρα του και εισήχθη στις ακαδημίες του Ολυμπιακού Πειραιώς, όπου αγωνίστηκε για τρία χρόνια στις ομάδες παίδων και εφήβων του Πειραϊκού συλλόγου κατακτώντας μάλιστα και αρκετά πρωταθλήματα ΕΣΠΕΔΑ.

Το 2012 μετεγγράφη στον ΑΟΠΕ Μοσχάτο, στον οποίο παρέμεινε για ένα χρόνο. Την περίοδο 2013-14 αγωνίστηκε με τη φανέλα του Α.Ο. Κηφησιάς, ενώ την αμέσως επόμενη περίοδο αγωνίστηκε με τα χρώματα της τοπικής Δραπετσώνας. 

Από το καλοκαίρι του 2015, ο Παναγιώτης Φελερής ανήκει στο δυναμικό του Πανιωνίου.

## Τίτλοι
* 1 Πρωτάθλημα ΕΣΠΕΔΑ Παίδων: 2009
* 2 Πρωταθλήματα ΕΣΠΕΔΑ Εφήβων: 2010, 2011

## Πηγές
* Το βιογραφικό του Παναγιώτη Φελερή
* Στον Πανιώνιο ο Παναγιώτης Φελερής

Κατηγορία:Πετοσφαιριστές ΟΣΦΠ
Γιάννης Λιβαθηνός

Ο **Γιάννης Λιβαθηνός** (γεννημένος στις 19 Απριλίου 1977) είναι Έλληνας διεθνής πετοσφαιριστής. Έχει ύψος 183 εκ. και αγωνίζεται στη θέση του πασαδόρου.

## Καριέρα
Γεννημένος στην Πάτρα, ο Γιάννης Λιβαθηνός υπέγραψε το πρώτο του επαγγελματικό συμβόλαιο στην τοπική Ολυμπιάδα Πατρών.

Επόμενος σταθμός στην καριέρα του ήταν ο Παναθηναϊκός, στον οποίο παρέμεινε μέχρι το 2005. Στη συνέχεια, πέρασε από τον Γ.Σ. Λαμίας αλλά και την Ε.Α. Πατρών, μέχρι που το 2011 μεταγράφηκε στον Ολυμπιακό Πειραιώς.

Στην ομάδα του Πειραιά παρέμεινε για μία μόλις σεζόν, καθώς το μετά το τέλος της αγωνιστικής περιόδου 2011-12, ο Λιβαθηνός αποφάσισε να επιστρέψει στον Παναθηναϊκό, για δεύτερη φορά στην καριέρα του.

Το 2013 αποφάσισε να επιστρέψει στη γενέτειρά του Πάτρα, προκειμένου να συνεχίσει την καριέρα του στην τοπική Παναχαϊκή.
Από το 2018 αγωνίζεται στον Α.Ο. Αιγιαλέων, στο Αίγιο.

## Διεθνείς συμμετοχές
Ο Γιάννης Λιβαθηνός έχει πραγματοποιήσει επίσημες συμμετοχές με όλες τις βαθμίδες της εθνικής ομάδας πετοσφαίρισης νέων, ενώ με την ανδρική ομάδα έχει πραγματοποιήσει περισσότερες από 15 συμμετοχές.

## Πηγές
* Στον Ολυμπιακό ο Λιβαθηνός
* Επιστρέφει στον Παναθηναϊκό ο Λιβαθηνός
* Ανανέωσε με Παναχαϊκή ο Λιβαθηνός

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Παναχαϊκής
Χρύσανθος Κυριαζής

Ο **Χρύσανθος Κυριαζής** (γεννημένος στις 21 Απριλίου 1972) είναι Έλληνας παλαίμαχος διεθνής πετοσφαιριστής και νυν προπονητής πετοσφαίρισης. Έχει ύψος 1.94 μ. και αγωνιζόταν στη θέση του ακραίου.

## Καριέρα
Ο Χρύσανθος Κυριαζής έκανε τα πρώτα του βήματα στο χώρο της πετοσφαίρισης στις ακαδημίες του Α.Ο. Πρεβέζης, στις οποίες βρέθηκε από πολύ μικρή ηλικία. Στην ομάδα της Πρέβεζας παρέμεινε μέχρι τα 18 του χρόνια, καθώς τότε δέχθηκε την προσφορά που κατέθεσε για την απόκτησή του ο Κτησιφών.

Στην ομάδα της Παιανίας παρέμεινε για έξι χρόνια, καθώς στη συνέχεια αποκτήθηκε με μεταγραφή από τον Ηρακλή Θεσσαλονίκης, ο οποίος μάλιστα δαπάνησε 20.000.000 δραχμές για να τον αποκτήσει, ποσό τεράστιο για τα δεδομένα της εποχής. 

Στον Ηρακλή παρέμεινε μέχρι το 2001 έχοντας καταφέρει να κατακτήσει προηγουμένως το κύπελλο Ελλάδας του 2000. Το 2001 μετεγγράφη στον Ολυμπιακό Πειραιώς, στον οποίο παρέμεινε για τρία χρόνια κατακτώντας το εγχώριο πρωτάθλημα του 2003. 

Πέντε χρόνια αργότερα επέστρεψε στην ομάδα του Πειραιά, κι ενώ προηγουμένως είχε αγωνιστεί με τις ομάδες του Παναθηναϊκού αλλά και του Π.Α.Ο.Κ.. Τη σεζόν 2009-10, ο Κυριαζής κατέκτησε με τον Ολυμπιακό το πρωτάθλημα Ελλάδας.

Τον Σεπτέμβριο του 2010 κι ενώ είχε αποφασίσει αρχικά να βάλει τέλος στην επαγγελματική του καριέρα, ο Κυριαζής τελικά επέστρεψε για ένα μικρό χρονικό διάστημα στον Α.Ο. Πρεβέζης, ο οποίος ήταν και η ομάδα από την οποία ξεκίνησε την καριέρα του.

## Προπονητική καριέρα
Κατά τη διάρκεια της παρουσίας του στον Α.Ο. Πρεβέζης τη σεζόν 2010-11, ο Κυριαζής δέχθηκε πρόταση από τη διοίκηση του συλλόγου προκειμένου να αναλάβει προπονητής των μικρών κατηγοριών της ομάδας, την οποία και αποδέχθηκε. Λίγο καιρό αργότερα, δέχθηκε εκ νέου καινούργια πρόταση από τον Φιλαθλητικό Πρεβέζης προκειμένου να αναλάβει προπονητής του γυναικείου τμήματος, την οποία επίσης αποδέχθηκε.

Έτσι, ο Κυριαζής μεταπήδησε από τον ΑΟΠ στην έταιρη ομάδα της πόλης, τον Φιλαθλητικό, στον οποίο παραμένει μέχρι σήμερα.

## Διεθνείς συμμετοχές
Ο Χρύσανθος Κυριαζής ήταν διεθνής με την ελληνική εθνική ομάδα πετοσφαίρισης για πολλά χρόνια έχοντας πραγματοποιήσει 142 συμμετοχές.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
** 2003, 2010
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
** 2000, 2008

## Πηγές
* Η καριέρα του Χρύσανθου Κυριαζή
* Παρελθόν από τον ΠΑΟ ο Κυριαζής
* Επιστροφή Κυριαζή στον Ολυμπιακό
* Τέλος Καριέρας για Χρύσανθο Κυριαζή

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
Στρατηγάτο Βαλανέως

Το **Στρατηγάτο Βαλανέως** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Τουρκίας.

Το στρατηγάτο βρισκόταν στην Κιλικία, περιελάμβανε το Κάστρο Βαλανέως, με την μικρή πόλη της Βαλαναίας, και τις γύρω περιοχές.

Η Άννα Κομνηνή αναφέρει το Βαλανέως, στην *Αλεξιάδα* ως στρατηγάτο και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Καλαθοσφαίριση στους Αγώνες της Κοινοπολιτείας

Η Καλαθοσφαίριση διοργανώθηκε στους Αγώνες της Κοινοπολιτείας το 2006 στην Μελβούρνη. Ανακοινώθηκε ότι η καλαθοσφαίριση θα αποτελέσει μέρος των Αγώνων της Κοινοπολιτείας το 2018 στην Χρυσή Ακτή. 

## Ιστορία
Η καλαθοσφαίριση στους Κοινοπολιτειακούς Αγώνες διεξήχθη για πρώτη φορά το 2006, όταν οι αγώνες πραγματοποιήθηκαν στη Μελβούρνη. Η Αυστραλία κέρδισε τους πρώτους Αγώνες της Κοινοπολιτείας και το χρυσό μετάλλιο τόσο των ανδρών όσο και των γυναικών. Οι ομάδες της Νέας Ζηλανδίας και οι ομάδες της Αγγλίας αποχώρησαν με αργυρά και χάλκινα μετάλλια αντίστοιχα. Ανακοινώθηκε το 2011 ότι το μπάσκετ θα επιστρέψει στους αγώνες στους Αγώνες της Κοινοπολιτείας το 2018 που πραγματοποιήθηκε στην Χρυσή Ακτή.

## Ανδρικά Τουρνουά

Κατηγορία:Αθλητικές διοργανώσεις
Κατηγορία:Κοινοπολιτεία των Εθνών
HMS Gloucester (1909)

Το **HMS ''Gloucester*** ήταν ελαφρύ [[καταδρομικό]] κλάσης *Town* το οποίο ναυπηγήθηκε για το [[Βασιλικό Ναυτικό]] το 1909 και γνώρισε σημαντική πολεμική δράση στον [[ΑΠΠ|Α΄ Παγκόσμιο Πόλεμο]]. Επιβίωσε της σύρραξης και διαλύθηκε τελικά για [[σκραπ]] το 1921.

== Περιγραφή ==

Το *Gloucester* ανήκε στην υποκλάση *Bristol* και θεωρούνταν πολεμικό δεύτερης κατηγορίας, ικανό να αναλάβει αποστολές προστασίας/εποπτείας των θαλάσσιων οδών αλλά και να αποτελέσει μέλος του στόλου. Το ολικό μήκος του ήταν 138,1&nbsp;m, το πλάτος του 14,3&nbsp;m και το [[βύθισμα]] του 14,3&nbsp;m. To [[εκτόπισμα]] ήταν 4.900 t με κανονικό φορτίο και 5.400 t με πλήρες. Οι ατμοστρόβιλοι του παρείχαν μέγιστη ισχύ 22.000&nbsp;shp και έτσι το σκάφος μπορούσε να φτάσει στους 25 kn. Κατά την διάρκεια των θαλάσσιων δοκιμών έφτασε μάλιστα στους 25,85&nbsp;kn. Η ακτίνα δράσης του ήταν 6.710&nbsp;ναυτικά μίλια με ταχύτητα πλεύσης 10&nbsp;kn.

Ο οπλισμός του ήταν μάλλον ισχνός για πλοίο αυτού του είδους και αποτελούνταν από δύο πυροβόλα των 152&nbsp;mm, δέκα των 102&nbsp;mm και τέσσερα των 47&nbsp;mm. Επίσης υπήρχαν δύο [[τορπιλοσωλήνας|τορπιλοσωλήνες]] των 450&nbsp;mm. Τα ζωτικά μέρη του καταδρομικού προστατεύονταν από θωρακισμένο κατάστρωμα πάχους 19–51&nbsp;mm.

== Επιχειρησιακή ιστορία ==
Η ναυπήγηση του *Gloucester* ξεκίνησε στις 15 Απριλίου 1909 στις εγκαταστάσεις της [[William Beardmore and Company]] στο [[Dalmuir]]. Καθελκύστηκε στις 28 Οκτωβρίου του ίδιο έτους και εντάχθηκε σε υπηρεσία τον Οκτώβριο του 1910. Τον Ιανουάριο του 1913 μεταφέρθηκε στην 2η Μοίρα Ελαφρών Καταδρομικών στην [[Μεσόγειος Θάλασσα|Μεσόγειο]]. Γνώρισε σημαντική δράση όταν ξέσπασε ο [[ΑΠΠ|Πρώτος Παγκόσμιος Πόλεμος]]: συμμετείχε στην καταδίωξη των γερμανικών καταδρομικών [[SMS Goeben|SMS *Goeben*]] και [[SMS Breslau|SMS *Breslau*]] τον Αύγουστο του 1914 και τον επόμενο χρόνο συνέβαλε στην αντιμετώπιση των γερμανικών επιδρομικών που δρούσαν στα ανοικτά των ακτών της δυτικής Αφρικής. Τον Φεβρουάριο του 1915 εντάχθηκε στην δύναμη της 3ης Μοίρας Ελαφρών Καταδρομικών του Κύριου Στόλου ([[Grand Fleet]]). Εικάζεται ότι τον Απρίλιο του 1916 βομβάρδισε το Galway στην [[Ιρλανδία]], κατά την διάρκεια της λεγόμενης [[Πασχαλινή Εξέγερση|Πασχαλινής Εξέγερσης]] (Easter Rising), όμως κατά πάσα πιθανότητα συγχέεται με το καταδρομικό [[HMS Laburnum (1915)|HMS *Laburnum*]] το οποίο έπληξε στόχους εκεί μία μέρα πριν το *Gloucester'' αποβιβάσει εκατό πεζοναύτες στην περιοχή.

Το διάστημα 31ης Μαΐου-1η Ιουνίου 1916 έλαβε μέρος στη ναυμαχία της Γιουτλάνδης και αργότερα το ίδιο έτος μεταφέρθηκε στη 2η Μοίρα Ελαφρών Καταδρομικών στην Αδριατική. Το 1917 στάλθηκε στην Ανατολική Αφρική. Επιβίωσε του πολέμου και διαλύθηκε τελικά για σκραπ το 1921.

## Σημειώσεις

## Παραπομπές


## Βιβλιογραφία
*
*
* 
*
*
* 
* 
*
*
*
* 
*https://web.archive.org/web/20131217221134/http://95.45.178.102/reels/bmh/BMH.WS0406.pdf Witness Statement to Shelling Incident in 1916, Given to Irish Bureau of Military History in 1950

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού
Θέμα Βεροίας

Το **Θέμα Βεροίας** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Μακεδονίας.

Δημιουργήθηκε τον 11ο αιώνα μετά τον Βυζαντινό-βουλγαρικό πόλεμο, και την απελευθέρωση αυτών των εδαφών, με έδρα την πόλη Βέροια και διατηρήθηκε μέχρι την δημιουργία του Δεσποτάτο της Ηπείρου που τμήματα του θέματος, όπως η Καστοριά αναφέρονται στην επικράτεια του. Σύμφωνα με την "Ιστορία του Ελληνικού έθνους" δημιουργήθηκε το 1220.

## Παραπομπές


Κατηγορία:Θέματα της Βυζαντινής Αυτοκρατορίας
HMS Gloucester

Έντεκα πλοία του Βασιλικού Ναυτικού έφεραν το όνομα της πόλης Γκλόστερ (*Gloucester*):

* HMS ''Gloucester'' (1654) - πλοίο 54 πυροβόλων το οποίο καθελκύστηκε το 1654 και βυθίστηκε το 1682.
* HMS ''Gloucester'' (1695) - πλοίο τέταρτης τάξης (fourth-rate) με 60 πυροβόλα. Καθελκύστηκε το 1695 και διαλύθηκε το 1731.
* HMS ''Gloucester'' (1709) - πλοίο τέταρτης τάξης με 60 πυροβόλα το οποίο καθελκύστηκε τον Ιούλιο του 1709. Το αιχμαλώτισαν οι Γάλλοι τον Οκτώβριο του ίδιου έτους.
* HMS ''Gloucester'' (1711) - πλοίο τέταρτης τάξης με 50 πυροβόλα. Παρέμεινε σε υπηρεσία την περίοδο 1711-1724.
* HMS ''Gloucester'' (1737) - πλοίο τέταρτης τάξης με 50 πυροβόλα το οποίο καθελκύστηκε το 1737 και καταστράφηκε το 1742 ώστε να μην πέσει στα χέρια του εχθρού.
* HMS ''Gloucester'' (1745) - πλοίο τέταρτης τάξης με 50 πυροβόλα. Παρέμεινε σε υπηρεσία την περίοδο 1745-1764.
* HMS ''Gloucester'' (1812) - πλοίο τρίτης τάξης (thirn-rate) με 74 πυροβόλα το οποίο καθελκύστηκε το 1812 και πωλήθηκε το 1884.
* HMS ''Gloucester'' (1909) - ελαφρύ καταδρομικό κλάσης *[[Καταδρομικό κλάσης Town (1910)|Town]]* το οποίο ναυπηγήθηκε το 1909 και διαλύθηκε για σκραπ το 1921.
* HMS ''Gloucester'' (62) -  ελαφρύ καταδρομικό κλάσης *[[Καταδρομικό κλάσης Town (1936)|Town]]*, διαφορετικό από το προαναφερθέν ομώνυμο σκάφος. Καθελκύστηκε το 1937 και βυθίστηκε στα ανοικτά της Κρήτης το 1941.
* HMS *Gloucester* - ονομασία φρεγάτας Τύπου 61, που παραγγέλθηκε αλλά δεν κατασκευάστηκε τελικά.
* HMS ''Gloucester'' (D96) - αντιτορπιλικό Τύπου 42 το οποίο καθελκύστηκε το 1982, εντάχθηκε σε υπηρεσία τον Σεπτέμβριο του 1985 και παροπλίστηκε στις 30 Ιουνίου 2011.

Κατηγορία:Ονομασίες πλοίων του Βασιλικού Ναυτικού
Μανουήλ Φιλής

Ο **Μανουήλ Φιλής** (περ. 1275 - 1345) ήταν Βυζαντινός ποιητής και συγγραφέας. Μαθήτευσε δίπλα στον Γεώργιο Παχυμέρη.

## Βιογραφία
Καταγόταν από την Έφεσο, αλλά εγκαταστάθηκε στην Κωνσταντινούπολη. Ασχολήθηκε και με τις θετικές επιστήμες και συγκεκριμένα με τη βοτανική  και τη ζωολογία. 
Έγραψε πολλά ποιήματα και ήταν ονομαστός για τα επιγράμματά του.Το μεγαλύτερο μέρος των ποιημάτων του είναι σε ιαμβικό δωδεκασύλλαβο. Η θεματολογία των ποιημάτων του ποικίλλει από πανηγυρικούς λόγους και νεκρολογίες μέχρι αφιερώματα σε φυτά και ζώα (ελέφαντας).

## Παραπομπές


Κατηγορία:Βυζαντινοί ποιητές
Κατηγορία:Βυζαντινοί του 14ου αιώνα
Φορτ Ρος

thumb|300x300px|Το σπίτι Κούσκοφ στο Φορτ Ρος
Το **Φορτ Ρος** (ρωσικά: Форт-Росс και αρχικά: Крѣпость Россъ, 'φρούριο Ρος') είναι ένα τέως ρωσικός οικισμός στην δυτική ακτή της Βόρειας Αμερικής στη σημερινή κομητεία Σονόμα στην Καλιφόρνια. Μεταξύ 1812 και 1842 υπήρξε το κέντρο των νοτιότερων ρωσικών οικισμών στην Αμερική. Έχει γίνει αντικείμενο αρχαιολογικής μελέτης και σήμερα προστατεύεται ως ιστορικό μνημείο της Καλιφόρνιας και των Η.Π.Α. ενταγμένο στο ομώνυμο ιστορικό πάρκο.

Είναι ορόσημο της ιστορίας του ευρωπαϊκού επεκτατισμού καθώς βρίσκεται στο σημείο τομής της Ρωσικής και της Ισπανικής Αυτοκρατορίας μέχρι τις αρχές του 19ου αιώνα. Οι Η.Π.Α. κατέφτασαν στην περιοχή από τα ανατολικά το 1846.

## Ιστορία
Μεταξύ 1806 και 1811 ο Νικολάι Ρεζάνοφ, αντιπρόσωπος της Ρωσο-αμερικανικής εταιρείας επισκέφτηκε τον ισπανικό οικισμό Γιερβα-Μπουένα (στο σημερινό Σαν Φρανσίσκο) και συμβούλεψε την ρωσική κυβέρνηση να εκμεταλλευθεί την αδυναμία που επεδείκνυε η ισπανική μοναρχία στις αμερικανικές της αποικίες λόγω της κατοχής της από το Ναπολέοντα και να καταλάβει την βόρεια Άνω Καλιφόρνια. Μετά από τις εξερευνήσεις του Ιβάν Αλεξάντροβιτς Κούσκοφ, ιδρύθηκε από τον ίδιο το Ρωσικό Φρούριο.

Εποικήθηκε από Ρώσους, Αλεούτιους και Πολωνούς στρατιώτες μαζί με ιθαγενείς και ντόπιους λευκούς. Ο σκοπός του οχυρού ήταν να λειτουργεί ως κέντρο αναφοράς της αγροτικής του ενδοχώρας που θα εφοδίαζε με τρόφιμα τη ρωσική αποικία της Αλάσκας. Μετά το 1821, όταν η Καλιφόρνια ενσωματώθηκε στο Μεξικό το φρούριο συνέχισε να κατοικείται από υποτελείς της Ρωσικής Αυτοκρατορίας. Η μικρή παραγωγή του και η διακοπή του παραθαλάσσιου διαδρόμου με την Αλάσκα ώθησε την αυτοκρατορία να το πουλήσει στον Μεξικανό πολίτη και γαιοκτήμονα Τζον Σάτερ. Από το 1848 βάσει της συνθήκης Γκουαδαλούπε Ιδάλγο η περιοχή πέρασε στον έλεγχο των Η.Π.Α. Από τα χέρια ενός ιδιώτη πέρασε στην εταιρεία *California Historical Landmarks* που με τη σύμπραξη της πολιτείας της Καλιφόρνια συντήρησε τις εγκαταστάσεις του οχυρού αν και από το 1970, μετά από μια μεγάλη πυρκαγιά, παραμένει μονάχα ένα αυθεντικό οίκημα.

## Βιβλιογραφία
* Miguel Mathes, *La frontera ruso-mexicana*, 1808-1842 México, SRE-AHD, 1990. 299 p.

## Εξωτερικοί σύνδεσμοι
* Ιστοσελίδα του οχυρού

Κατηγορία:Καλιφόρνια
Κατηγορία:Ρωσική Αμερική
Κατηγορία:Ιστορία του Μεξικού
Κατηγορία:Ιστορία των Ηνωμένων Πολιτειών
Κατηγορία:Οχυρώσεις
Κύπελλο Ελλάδος καλαθοσφαίρισης γυναικών 2015-2016

Το **[[Κύπελλο Ελλάδος καλαθοσφαίρισης γυναικών]] 2015-2016** ήταν το 21ο κατά σειρά και το 17ο που η τελική του φάση γίνεται με τη μορφή  "Final Four". Ξεκίνησε στις 15/9/2015 και ολοκληρώθηκε στις 20/3/2016 με τον τελικό. Κυπελλούχος αναδείχθηκε ο Ολυμπιακός για 1η φορά στην ιστορία του, επικρατώντας στον τελικό του Παναθηναϊκού με 63-60.  

## Α' Φάση - 1ος Όμιλος

### 1η αγωνιστική - Τρίτη 22/09/2015
01. ΓΣ Ίκαρος Καλλιθέας - Έσπερος ΑΟΠΑ 65-41

02. ΟΑ Χανίων - ΑΟ Δάφνη ΑΓ. Δημητρίου 45-64

### Τετάρτη 23/09/2015
03. ΑΟ Φάρος Κερατσινίου - ΑΟ Π. Φαλήρου 58-51

04. ΚΑΟ Μελισσίων - ΑΠΣ Αρις Καλαμάτας 72-49

05. ΑΟ Σπόρτινγκ - Πανιώνιος 65-60

### 2η αγωνιστική - Κυριακή 27/09/2015
13. KAO Μελισσίων - ΓΣ ΑΓ.Παρασκευής 51-61

14. ΓΣ Ίκαρος Καλλιθέας - ΑΟ Φάρος Κερατσινίου 68-52

15. ΑΟ Δάφνη ΑΓ. Δημητρίου - ΑΟ Σπόρτινγκ 48-58

## Α' Φάση - 2ος Όμιλος

### 1η αγωνιστική - Τρίτη 15/09/2015
06. Παναθλητικός ΑΕ Συκεών - ΜΓΣ Απόλλων Καλαμαριάς  57-66

### 2η αγωνιστική - Τρίτη 22/09/2015
07. ΑΕ Πυλαίας - ΑΣ Όλυμπος 20-0

### Τετάρτη 23/09/2015
08. ΜΓΣ Απόλλων Καλαμαριάς - ΑΣ Τιτάνες Δράμας 79-59

09. ΓΣ Νίκη Βόλου - Ολύμπια ΓΣ Λάρισας 52-78

10. ΓΣ Ηρακλής - ΑΜΣ Αναγέννηση Ν. Ρυσίου 66-52

11. ΑΟ Σερρών - ΠΑΣ Γιάννινα 58-63

### Πέμπτη 24/09/2015
12. ΑΣ Ολυμπιακός Βόλου 1937 - ΑΣ Άρης Θεσ. 61-70

### 3η αγωνιστική - Κυριακή 27/09/2015
16. ΠΑΣ Γιάννινα - ΑΕ Πυλαίας 38-51

17. ΑΣ Άρης Θεσ. - ΓΣ Ηρακλής 60-51

18. Ολύμπια ΓΣ Λάρισας - ΜΓΣ Απόλλων Καλαμαριάς 67-53

## Β' Φάση / Κυριακή 04/10/2015
19. ΑΟ Σπόρτινγκ - Ολυμπιακός ΣΦΠ 54-91

20. ΑΕ Πυλαίας - ΓΣ ΑΓ. Παρασκευής 52-64

21. Αθηναϊκός ΑΣ - ΑΣ Νίκη Λευκάδας 90-87

22. ΑΣ Άρης Θεσ. - ΑΣ ΠΑΟΚ 48-74

23. ΓΣ Ίκαρος Καλλιθέας - Παναθηναϊκός AO 38-74

24. Ολύμπια ΓΣ Λάρισας - ΑΟ Τερψιθέας Γλυφάδας 60-67

25. ΑΕΟ Πρωτέας Βούλας - ΓΣ Κρόνος Αγ.Δημητρίου 73-71

26. Α.Σ. Κώων Ιπποκράτης - ΑΟ Άρης Πετρούπολης 61-54

## Γ' Φάση (Προημιτελικοί Αγώνες) / Κυριακή 20/12/2015

27. Ολυμπιακός ΣΦΠ - ΑΕΟ Πρωτέας Βούλας 89-47

28. ΑΟ Τερψιθέας Γλυφάδας - Αθηναϊκός ΑΣ 57-76

29. ΓΣ ΑΓ. Παρασκευής - Παναθηναϊκός AO 60-109

30. Α.Σ. Κώων Ιπποκράτης - ΑΣ ΠΑΟΚ 48-50

## Τελική φάση

Η τελική φάση (Final Four) διεξήχθη στις 18 και 20 Μαρτίου 2016 στη Λευκάδα.

### Ημιτελικοί

### Μικρός Τελικός

### Τελικός

 

## Ο κυπελλούχος

## Παραπομπές


## Πηγές
*

Γυναικων 2015 2016
Κυπελλο Ελλαδος Γυναικων
Κυπελλο Ελλαδος Γυναικων
Υπουργείο Παιδείας, Έρευνας και Θρησκευμάτων

Το **Υπουργείο Παιδείας, Έρευνας και Θρησκευμάτων** συγκροτήθηκε στις 23 Σεπτεμβρίου 2015 από την κυβέρνηση του Αλέξη Τσίπρα περιλαμβάνοντας στις αρμοδιότητές του τα θέματα παιδείας, εκπαίδευσης, έρευνας, καινοτομίας και θρησκευμάτων. Καταργήθηκε και αντικαταστάθηκε από το Υπουργείο Παιδείας και Θρησκευμάτων στις 8 Ιουλίου 2019 από τη διάδοχη κυβέρνηση του Κυριάκου Μητσοτάκη.

## Γενικές Γραμματείες Υπουργείου

* Γενική Γραμματεία Έρευνας και Τεχνολογίας
* Γενική Γραμματεία Νέας Γενιάς και Διά Βίου Μάθησης
* Γενική Γραμματεία Θρησκευμάτων

## [[Νίκος Φίλης|Υπουργία Νίκου Φίλη]]

Η σύγκρουση του Νίκου Φίλη με την Εκκλησία της Ελλάδος, για τις αλλαγές στο μάθημα των Θρησκευτικών αλλά και για την πρότασή του να ξεχωρίσουν οι αρμοδιότητες των θρησκευτικών ζητημάτων από τα ζητήματα της παιδείας, είναι ίσως το πιο πολυσυζητημένο θέμα της υπουργίας του, και αυτό - που κατά δηλώσεις του ιδίου - οδήγησε τον Πρωθυπουργό στο να τον αντικαταστήσει με τον Κώστα Γαβρόγλου. 

## [[Κώστας Γαβρόγλου|Υπουργία Κώστα Γαβρόγλου]]

## Παραπομπές


## Εξωτερικοί Σύνδεσμοι
*Ιστοσελίδα Υπουργείου Παιδείας και Θρησκευμάτων
Παγκόσμιο Κύπελλο Συλλόγων Ποδοσφαίρου 2015

Το **Παγκόσμιο Κύπελλο Συλλόγων 2015** (επισήμως: *FIFA Club World Cup Japan 2015 presented by Alibaba E-Auto* για εμπορικούς λόγους) ήταν η 12η διοργάνωση του Παγκοσμίου Κυπέλλου Συλλόγων της FIFA στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στην Ιαπωνία από 10 έως 20 Δεκεμβρίου του 2015.

## Υποψήφιες διοργανώτριες
Η διαδικασία υποβολής αιτήσεων για το 2015-2016, καθώς και τις διοργανώσεις 2017-2018, δηλαδή δύο διοργανώτριες, η καθεμιά για δύο χρόνια, άρχισε τον Φεβρουάριο του 2014. Οι ομοσπονδίες μέλη που ενδιαφέρονταν να φιλοξενήσουν τη διοργάνωση έπρεπε να υποβάλουν δήλωση ενδιαφέροντος από τις 30 Μαρτίου του 2014 και να παρέχουν την πλήρη δέσμη των εγγράφων προσφορών μέχρι τις 25 Αυγούστου 2014. Η εκτελεστική επιτροπή της FIFA ήταν να επιλέξει τις διοργανώτριες κατά τη συνάντησή τους στο Μαρόκο το Δεκέμβριο του 2014. Ωστόσο, καμία απόφαση σχετικά με τις διοργανώτριες δεν πάρθηκε μέχρι το 2015.

Οι ακόλουθες χώρες εκδήλωσαν ενδιαφέρον για την προσφορά ώστε να φιλοξενήσουν τη διοργάνωση:

* (απέσυρε το ενδιαφέρον το Νοέμβριο του 2014)
*

Ιαπωνία επιβεβαιώθηκε επίσημα ως οικοδέσποινα των διοργανώσεων των ετών 2015 και 2016, στις 23 Απριλίου του 2015.

## Προτεινόμενη αλλαγή στη δομή
Σύμφωνα με την προτεινόμενη αλλαγή στη διοργάνωση, με επικεφαλής την Ποδοσφαιρική Συνομοσπονδία Ωκεανίας, η νέα μορφή θα σήμαινε την απομάκρυνση των νοκ-άουτ αγώνων για τα προημιτελικά και το γύρο των play-off, αντικαθιστώντας το με δύο ομίλους των τριών ομάδων, αποτελούμενους από δύο ομάδες της διοργανώτριας χώρας και τους πρωταθλητές της AFC, CAF, CONCACAF, και OFC, με τις νικήτριες ομάδες να προχωρούν στους ημιτελικούς για να παίξουν με τις πρωταθλήτριες της CONMEBOL και της UEFA. Αυτό θα επέτρεπε σε όλες τις ομάδες να λάβουν μερος σε τουλάχιστον δύο παιχνίδια, αποφεύγοντας την σημερινή κατάσταση όπου ο ηττημένος του γύρου των play-off θα παίξει μόνο ένα παιχνίδι. Η απόφαση για το θέμα αυτό έπρεπε να ληφθεί μετά την ολοκλήρωση της διοργάνωσης του 2014. Ωστόσο, σύμφωνα με το δελτίο τύπου της οικοδέσποινας χώρας, η διοργάνωση του 2015 θα συνεχιστεί με την αρχική μορφή των επτά ομάδων.

## Προκριθείσες ομάδες

1 Με **έντονα**: Νικήτριες προηγούμενων διοργανώσεων

## Διοργανώτριες πολεις
Στις 22 Μαΐου του 2015 αποσφασίστηκε ότι οι διοργανώτριες πόλεις του Παγκοσμίου Κυπέλλου Συλλόγων 2015 είναι η Οσάκα και η Γιοκοχάμα.





## Διαιτητές
Οι διαιτητές που ορίστηκαν είναι::

## Αγώνες
Το πρόγραμμα της διοργάνωσης, μαζί με το έμβλημα, παρουσιάστηκε στις 24 Αυγούστου του 2015.

Όλες οι ώρες είναι τοπικές, JST (UTC+9).

### Πλέι-οφ για τα Προημιτελικά

### Προημιτελικά
Η κλήρωση πραγματοποιήθηκε στις 23 Σεπτεμβρίου του 2015, 14:00 CEST (UTC+2), στα κεντρικά γραφεία της FIFA στη Ζυρίχη της Ελβετίας.

----

### Αγώνας για την 5η θέση

### Ημιτελικά

----

### Αγώνας για την 3η θέση

### Τελικός

## Παραπομπές


## Εξωτερικοί σύνδεσμοι
* 

2015
Φραγκιάς Μαστραχάς

Ο **Φραγκιάς Μαστραχάς** (Φραγκίσκος ή Φραγκιός Μαστραχάς, 1793 - 3 Σεπτεμβρίου 1868) ήταν Κρητικός επαναστάτης, από τους σημαντικότερους του 19ου αιώνα. Είχε αποκληθεί «ο σταυραετός του Ρούβα».

## Δράση
Καταγόταν από τη Γέργερη Ηρακλείου και πολέμησε εναντίον των Τούρκων επί 50 χρόνια, μέχρι τον τραγικό θάνατό του το 1868. Η δράση του ξεκίνησε 3 χρόνια πριν κηρυχθεί η Επανάσταση του 1821, οπότε έγινε χαΐνης και δραστηριοποιήθηκε στην περιοχή του δάσους του Ρούβα και πάνω από τη Γέργερη. Πρωτοπαλίκαρο και στενός φίλος του Μιχαήλ Κόρακα, ο Μαστραχάς διακρίθηκε ως Αρχηγός ιππικού των Ανατολικών Επαρχιών. Εκτός από την Κρήτη, μετέβη και στην νότια Ελλάδα, πολεμώντας στο πλευρό του Δημητρίου Καλλέργη στην Πελοπόννησο ως το 1826-27. Συνολικά, έλαβε μέρος σε 120 μάχες.

Από τις μεγαλύτερες πολεμικές επιτυχίες του στην Κρήτη ήταν η σφαγή του γενίτσαρου Αγριολίδη τον Αύγουστο του 1828 σε ενέδρα στα Καπαριανά (στις σημερινές Μοίρες). Επίσης, κατά την Επανάσταση του 1866, πρωταγωνίστησε στη Μάχη της Αμουργέλας και συνετέλεσε στην αποχώρηση του τουρκικού στρατού από τη Μεσαρά τον Σεπτέμβριο εκείνης της χρονιάς. Τον Ιούλιο του 1868 αν και ηλικιωμένος, επιτέθηκε μαζί με τους άντρες του εναντίον των Τούρκων στο Ζαρό και τους αναχαίτισε. 

## Θάνατος
Σκοτώθηκε σε ηλικία 75 ετών τον Σεπτέμβριο του 1868 (τη νύχτα της 2/3 Σεπτεμβρίου) από σφαίρα, στους Κάτω Ασίτες, κοντά στη Μονή Αγίου Γεωργίου Γοργολαΐνη. Οι Τούρκοι του έκοψαν την κεφαλή και την διαπόμπευσαν στους δρόμους του Μεγάλου Κάστρου. Το υπόλοιπο σώμα του τάφηκε στο μοναστήρι. Σήμερα σώζεται η τεράστια βελανιδιά κοντά στο σημείο όπου ο Μαστραχάς βρήκε το θάνατο.

Στην επιτύμβια πλάκα γράφτηκε εκ παραδρομής η ημερομηνία θανάτου 18 Σεπτεμβρίου και όχι η 3η Σεπτεμβρίου 1868, που είναι η σωστή.

## Εξωτερικοί σύνδεσμοι
*Προτομή του αγωνιστή

## Παραπομπές


Κατηγορία:Κρητικοί οπλαρχηγοί
Κατηγορία:Κρητικοί αγωνιστές του 1821
Καρίμε Λοσάνο

Η **Καρίμε Λοσάνο**  (*Karyme Lozano*) ισπανική προφορά ΔΦΑ: [kaˈɾime loˈsano], γεννημένη στις  3 Απριλίου 1978 στην πόλη του Μεξικού, είναι μεξικανή ηθοποιός.

Η Λοσάνο γεννήθηκε στις 3 Απριλίου 1978 στην Πόλη του Μεξικού, Μεξικό. Είναι ανιψιά του μεξικανού ηθοποιού Χάιμε Λοσάνο. Από την παιδική ηλικία αγάπησε να τραγουδήσει, να χορεύει και να παίξει. Οι σπουδές της πραγματοποιήθηκαν στο Colegio Americano (Αμερικανικό Κολλέγιο). Ωστόσο, συνειδητοποίησε ότι της άρεσε η ηθοποιία και αυτό ήταν το αληθινό επάγγελμά της, μια κατάσταση που απέδειξε όταν ήταν μέρος του σχολείου υποκριτικής της Televisa (CEA) .

Είναι γνωστότερη ως αστέρι των τηλενουβελών *Amar Sin Límites*, *Tres mujeres* (σειράς της Televisa) 1999-2000, *El Manantial*, *Niña amada mía*, *Soñar no Cuesta Nada* (τηλενουβέλα της Venevisión), γυρίστηκε εξ ολοκλήρου στο Μαϊάμι, Φλόριντα. Επιλέχτηκε επίσης να λάβει μέρος της σειράς *Mujeres Asesinas*, στη δεύτερη σεζόν της.

## Φιλμογραφία

## Βραβεία και υποψηφιότητες
### [[Βραβεία TVyNovelas]]

## Πηγές


## Εξωτερικοί σύνδεσμοι

* Η Καρίμε Λοσάνο στο IMDb
* Βιογραφία της Καρίμε Λοσάνο στο esmas  
* Βιογραφία και φωτογραφία της Καρίμε Λοσάνο στο las noticias México  
*  Βιογραφία και φωτογραφίες της Καρίμε Λοσάνο 
* Φωτογραφίες της Καρίμε Λοσάνο στο Mujeres Hermosas (Όμορφες Γυναίκες) 
* Φωτογραφίες της Καρίμε Λοσάνο στο noticias.alomaximo
* Βιογραφία και φωτογραφίες της Καρίμε Λοσάνο στη Televisa 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Αναστάσιος Τσιάρας

Ο **Αναστάσιος Τσιάρας** (1889 – 11 Οκτωβρίου 1988) ήταν Έλληνας αγρότης και πολιτικός της Αριστεράς.

## Πολιτική σταδιοδρομία
Πατέρας του ήταν ο Γεώργιος Τσιάρας. Η καταγωγή του ήταν από τη Συκιά Χαλκιδικής, όμως πολιτεύθηκε στη Θεσσαλονίκη.

Για πρώτη φορά εξελέγη βουλευτής στην εκλογική περιφέρεια Θεσσαλονίκης σε επαναληπτική εκλογή, στις 2 Ιουλίου 1933. Εξελέγη βουλευτής Β΄ Θεσσαλονίκης με την ΕΔΑ στις εκλογές του 1958 και επανεξελέγη βουλευτής με το Αγροτικό Κόμμα στις εκλογές του 1963 και με την ΕΔΑ σε εκείνες του 1964 (ανεξάρτητος με την υποστήριξη της ΕΔΑ).

Κατά τη Δικτατορία των Συνταγματαρχών ανέπτυξε αντιστασιακή δράση και για τον λόγο αυτό υπέστη εξορίες και διώξεις.

Απεβίωσε σε ηλικία 99 ετών, τον Οκτώβριο του 1988.

## Παραπομπές


Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με την ΕΔΑ
Κατηγορία:Αγρότες
Ταρταγάλ

Το **Ταρταγάλ** (ισπανικά: *Tartagal*, ισπανική προφορά ΔΦΑ: [tartaˈɣal]) είναι πόλη στα βόρεια της επαρχίας της Σάλτα, Αργεντινή, 365 χλμ από την επαρχιακή πρωτεύουσα. Έχει πάνω από 60.000 κατοίκους σύμφωνα με την απογραφή του 2001, και είναι η πρωτεύουσα του Διαμερίσματος Χοσέ ντε Σαν Μαρτίν. Η πόλη διασχίζεται από τον ομώνυμο ποταμό. 

Το Ταρταγάλ βρίσκεται σε μια περιοχή μεγάλης οικονομικής σημασίας για την επαρχία, μέσα στα δεύτερα μεγαλύτερα κοιτάσματα φυσικού αερίου της Αργεντινής και στο σταυροδρόμι για το εμπόριο στην Μερκοσούρ, (όντας μόνο 55 χλμ από τα σύνορα με τη Βολιβία και 100 χλμ από την Παραγουάη). Η περιοχή παράγει 25% του πετρελαίου και περίπου 16% του φυσικού αερίου στην Αργεντινή.

Το Ταρταγάλ προέρχεται από το φυτό *tártago* - *τάρταγο* (*[[Euphorbia lathyris]]*, ένα είδος ευφόρβιου). Η περιοχή του σύγχρονου Ταρταγάλ εμφανίζεται με αυτό το όνομα σε νομικά έγγραφα για πρώτη φορά το 1853. Κατά τη στιγμή η περιοχή ανήκε στο Διαμέρισμα Ταρίχα, Βολιβία. Η χρονολογία ίδρυσης της πόλης, εντούτοις, αναγνωρίζεται ως 13 Ιουνίου, 1924. Το Ταρταγάλ επέτυχε το καθεστώς πόλης μόνο στις 22 Σεπτεμβρίου 1949. 

Πετρέλαιο ανακαλύφθηκε εδώ στις αρχές του 20ου αιώνα.

## Κλίμα




## Πηγές


## Εξωτερικοί σύνδεσμοι

* Δημοτικές πληροφορίες: στατιστικά στοιχεία 
* Ιστοσελίδα του Ταρταγάλ
* Δήμος του Ταρταγάλ
* Ιστοσελίδα ειδήσεων του Ταρταγάλ 
* Πανεπιστήμιο της Σάλτα στο Ταρταγάλ 
* Argentinaturismo: Tartagal

Κατηγορία:Πόλεις της Αργεντινής
Κώστας Νικήτας

Ο **Κώστας Νικήτας** (19 Ιουλίου 1940 - 29 Αυγούστου 1989)  ήταν Έλληνας συνθέτης και μουσικοπαιδαγωγός από τη Θεσσαλονίκη.

## Βιογραφία
Γεννήθηκε στη συμπρωτεύουσα το 1940. Έκανε θεωρητικές μουσικές σπουδές στο πλευρό του Σόλωνα Μιχαηλίδη (αρμονία, αντίστιξη και φούγκα.  Στη συνέχεια σπούδασε ενοργάνωση με δάσκαλο τον Μανώλη Αικατερίνη. Το 1967 έλαβε το δίπλωμα σύνθεσης και την περίοδο 1967-1972 συνέχισε τις σπουδές του στη Βιέννη, με τον μεγάλο Αυστριακό μουσικοπαιδαγωγό Φρίντριχ Νόιμαν. Λίγο πριν την πτώση της χούντας επέστρεψε στη γενέτειρά του, όπου εργάστηκε ως καθηγητής θεωρητικής μουσικής στο Κρατικό Ωδείο Θεσσαλονίκης και μετά στην Κρατική Ορχήστρα Θεσσαλονίκης. Πέθανε στις 29 Αυγούστου 1989 από οξύ έμφραγμα του μυοκαρδίου σε ηλικία 49 χρόνων, 10 χρόνια μετά το εγκεφαλικό επεισόδιο που είχε υποστεί και επηρέασε την υπόλοιπη ζωή του.

Το 2011 εγκαινιάστηκε στο Τελλόγλειο Ίδρυμα έκθεση-αφιέρωμα στον Νικήτα, 30 και πλέον χρόνια μετά το θάνατό του.
Κώστας Νικήτας: εν κινήσει… (14-06-2011)


## Μερικά έργα
*"Σουίτα για ορχήστρα εγχόρδων" (1965)
*"Παραλλαγές για έγχορδα" (1967)
*«Φωνές της Θάλασσας» μικρή καντάτα για βαρύτονο, χορωδία, ορχήστρα (1967 σε στίχους Λ. Πορφύρα)
*""Σονατίνα για φλάουτο" (1971)
*"Κοντσέρτο για πνευστά" (1971)
*"Ντούο για βιολί και βιολοντσέλο" (1973)
*"Περιγραφές για τούμπα μπάσα και ορχήστρα εγχόρδων" (1984)

## Παραπομπές


Κατηγορία:Έλληνες συνθέτες
Κωνσταντίνος Νικητιάδης

Ο **Κωνσταντίνος Νικητιάδης** (18 Οκτωβρίου 1906 - 1987) ήταν Έλληνας ανώτατος αξιωματικός του Πολεμικού Ναυτικού.

Γεννήθηκε στην Αθήνα. Έκανε σπουδές αρχικά στη Σχολή Ναυτικών Δοκίμων και στη συνέχεια στη Σχολή Γενικής Εκπαιδεύσεως και σε άλλες σχολές. Το 1952 ήταν κυβερνήτης στο καταδρομικό "Έλλη" και το 1952-53 ήταν ανώτερος διοικητής υποβρυχίων και αντιτορπιλικών. Υπηρέτησε επίσης ως ναυτικός διοικητής της Δωδεκανήσου και ως διοικητής της Σχολής Ναυτικών Δοκίμων (1954). Ήταν παντρεμένος με την Καίτη Κάππαρη και είχαν 5 τέκνα: 2 αγόρια και 3 κορίτσια.

Απεβίωσε στο Χαλάνδρι το 1987.

Κατηγορία:Έλληνες αξιωματικοί του Πολεμικού Ναυτικού
Δημήτρης Νικολαρεΐζης

Ο **Δημήτρης Νικολαρεΐζης** (1908 - 29 Σεπτεμβρίου 1981) ήταν Έλληνας λογοτέχνης, κριτικός και διπλωμάτης, εκπρόσωπος της γενιάς του ' 30. Τιμήθηκε με παράσημα για τις υπηρεσίες του προς τη χώρα.

## Βιογραφία
Καταγόταν από επιφανή οικογένεια της Σάμου. Σπούδασε νομικά στο Πανεπιστήμιο Αθηνών και έπειτα Ιστορία της Τέχνης στην Ιταλία.

Ως συγγραφέας έκανε την πρώτη του εμφάνιση το 1925. Ήταν φίλος του Σεφέρη. Έγραψε πεζογραφήματα, δοκίμια και κριτικές. Το 1963 με το έργο του "Δοκίμια κριτικής" απέσπασε το βραβείο Λ Γουλανδρή από την "Ομάδα των Δώδεκα".

Μετά τη Μάχη της Κρήτης το 1941 ακολούθησε την ελληνική κυβέρνηση στην εξορία. Από τη δεκαετία του ΄40 ως τη δεκαετία του ' 60 ακολούθησε και διπλωματική σταδιοδρομία. Από τις 26 Ιανουαρίου 1960 ως τις 29 Οκτωβρίου 1964 διετέλεσε πρεσβευτής της Ελλάδας στο Βελιγράδι. Εν συνεχεία υπηρέτησε ως πρεσβευτής στο Λονδίνο, ως το 1967.

Απεβίωσε σε ηλικία 73 ετών το 1981.

## Βιβλία
*"Δοκίμια κριτικής. Ούγος Φώσκολος και Ανδρέας Κάλβος: "Η κριτική - προπάντων η κριτική!" ", Άγρα, 2011.

## Παραπομπές


## Εξωτερικοί σύνδεσμοι
* Βιογραφία στη Biblionet.gr
*Τεκμήρια

Κατηγορία:Έλληνες διπλωμάτες
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες κριτικοί
Μαρσέλ Νικολέ

Ο **Μαρσέλ Νικολέ** (Marcel Nicolet, 26 Φεβρουαρίου 1912 – 8 Οκτωβρίου 1996) ήταν Βέλγος φυσικός και μετεωρολόγος. Υπήρξε πρωτοπόρος σε θέματα αστρονομίας.

## Βιογραφία
Γεννήθηκε στο Μπας Μποντέ του Βελγίου το 1912. Απέκτησε πτυχίο Φυσικής το 1934 έπειτα από τη συγγραφή μιας διατριβής για το πρίσμα των αστέρων Ο και B και διδακτορικό στην αστροφυσική από το Πανεπιστήμιο της Λιέγης το 1937.

Έπειτα από μερικά χρόνια που εργάστηκε στο δελτίο καιρού, επιδόθηκε στη θεωρία των ιονισμένων στρωμάτων της ατμόσφαιρας. Μετά το 1945 επισκέφτηκε τις ΗΠΑ όμως παρέμεινε στο Βασιλικό Μετεωρολογικό Ινστιτούτο του Βελγίου.

Έγινε ένας από τους επιστήμονες που προώθησαν και τελικά γενικός γραμματέας στο Διεθνές Έτος Γεωφυσικής. Το 1959 εξελέγη γενικός γραμματέας του Διεθνούς Έτους Γεωφυσικής. Τιμήθηκε με τον τίτλο του βαρόνου από τον Βασιλιά του Βελγίου το 1987. Τιμήθηκε επίσης με πολλά άλλα βραβεία.

## Εκδόσεις
*

## Παραπομπές


Κατηγορία:Βέλγοι επιστήμονες
Ζαν Αντουάν Νολέ

Ο **Ζαν Αντουάν Νολέ** (γαλλικά *Jean-Antoine Nollet*, 19 Νοεμβρίου 1700 – 25 Απριλίου 1770) ήταν Γάλλος  κληρικός και φυσικός. Ως ιερέας ήταν περισσότερο γνωστός ως «Αββάς Νολέ» (γαλλ. *Abbé Nollet*).

## Επιστημονικό έργο
Ο Νολέ επέδειξε ιδιαίτερο ενδιαφέρον στην νέα επιστήμη του ηλεκτρισμού, τον οποίο μελέτησε με τη βοήθεια του Κ. Φ. Ντι Φε και του Ρενέ Αντουάν Φερσό ντε Ρεομίρ. Έγινε μέλος της Βασιλικής Εταιρείας του Λονδίνου το 1734 και αργότερα έγινε ο πρώτος καθηγητής Πειραματικής Φυσικής στο Πανεπιστήμιο των Παρισίων.

Το 1746 συγκέντρωσε γύρω στις 2.000 μοναχούς που έκαναν έναν κύκλο σε ακτίνα 1,6 χιλιόμ. συνδέοντάς τους με κομμάτια από σιδερένια καλώδια. Στη συνέχεια απελευθέρωσε μια μπαταρία των δοχείων Λέιντεν μέσω της ανθρώπινης αλυσίδας και παρατήρησε ότι κάθε άντρας αντέδρασε ταυτόχρονα στην ηλεκτροπληξία, δείχνοντας ότι η ταχύτητα της διασποράς του ηλεκτρισμού ήταν πολύ υψηλή. Το 1748 ανακάλυψε το φαινόμενο της ώσμωσης στις φυσικές μεμβράνες.

Το 1750 ο Νολέ παρουσίασε πρόοδο στον ηλεκτροψεκασμό. Παρατήρησε ότι το νερό που τρέχει από ένα δοχείο θα αερολυθεί εάν στο δοχείο διοχετευτεί ηλεκτρισμός και τεθεί δίπλα σε ηλεκτρική γείωση. Επίσης παρατήρησε ότι με τον ίδιο τρόπο “ένα άτομο που θα ηλεκτροδιεγερθεί μέσω σύνδεσης με γεννήτρια υψηλής τάσης, δεν θα αιμορραγήσει φυσιολογικά εάν ήταν να κοπεί. Αντίθετα, το αίμα θα τιναχθεί σαν να ψεκάζεται από την πληγή.”

## Παραπομπές


## Πηγές
* Βιογραφία από τον  Eugenii Katz
* Magie, W.M. (1935). "The Leyden Jar." *Source book in physics.* Cambridge: Harvard UP. pp.&nbsp;403–406.  Partial translation of "Observations sur quelques nouveaux phénomènes d'Électricité", published in *Mémoires de l' Académie Royale des Sciences*, 1796, p.&nbsp;1. 
* *Extract of the Observations Made in Italy, by the Abbe Nollet, F. R. S. on the Grotta de Cani. Translated from the French by Tho. Stack, M. D. F. R. S. (January 1, 1753)*. https://archive.org/details/philtrans07374059

Κατηγορία:Γάλλοι φυσικοί
Κατηγορία:Γάλλοι μοναχοί
Δημήτριος Ανδρεάδης

Ο **Δημήτριος Ανδρεάδης** ήταν Έλληνας αξιωματούχος.

Υπηρέτησε ως υφυπουργός Δυτικής Μακεδονίας στην κυβέρνηση Σοφούλη από τις 15 Δεκεμβρίου 1945 ως τις 4 Απριλίου 1946. 

## Παραπομπές


Κατηγορία:Έλληνες υφυπουργοί Γενικοί Διοικητές Δυτικής Μακεδονίας
Βαρόμετρο Παγκόσμιας Διαφθοράς

Το **Βαρόμετρο Παγκόσμιας Διαφθοράς** που δημοσιεύεται από τη Διεθνή Διαφάνεια είναι η μεγαλύτερη έρευνα στον κόσμο για την παρακολούθηση της κοινής γνώμης σχετικά με τη διαφθορά. Είναι έρευνα που απευθύνεται σε 114.000 άτομα σε 107 χώρες για την άποψή τους για τη διαφθορά.

## Πληρώσατε για δωροδοκία το 2013;

Άνθρωποι σε 95 χώρες απάντησαν στην έρευνα για το κατά πόσον έχουν δωροδοκήσει σε ένα δημόσιο οργανισμό κατά τη διάρκεια του περασμένου έτους. Για ένα μικρό αριθμό χωρών, συμπεριλαμβανομένων της Βραζιλίας και της Ρωσίας, τα δεδομένα σχετικά με συγκεκριμένα ζητήματα έχουν αποκλειστεί λόγω των ανησυχιών σχετικά με την εγκυρότητα και την αξιοπιστία. Το περιθώριο σφάλματος για κάθε χώρα είναι 3%. Το τυπικό μέγεθος δείγματος είναι 1.000 άτομα. Τέσσερις χώρες - Κύπρος, Λουξεμβούργο, Βανουάτου και Νήσοι του Σολομώντα - έχουν μέγεθος δείγματος 500 ατόμων και ένα περιθώριο σφάλματος 4%.

Σε αντίθεση με τα άλλο παρόμοιο Δείκτη Αντίληψης της Διαφθοράς (CPI) που δημοσιεύεται από τη Διεθνή Διαφάνεια, αυτό είναι ένα ερωτηματολόγιο που ρωτά απευθείας τον πληθυσμό αντί να χρησιμοποιεί «γνώμες αντίληψης εμπειρογνωμόνων», οι οποίες υπόκεινται σε ουσιαστική προκατάληψη και βρίσκονται κάτω από την κριτική για αυτό. Σε ένα άρθρο του 2013 στο *[[Foreign Policy]]*, ο Άλεξ Κόμπαμ υποστήριξε ότι ο CPI ενσωματώνει μια ισχυρή και παραπλανητική ελίτ προκατάληψη στις λαϊκές αντιλήψεις για τη διαφθορά, με δυνητική συμβολή σε ένα φαύλο κύκλο και ταυτόχρονα κινητοποιεί ακατάλληλες πολιτικές απαντήσεις. Ο Κόμπαμ συνεχίζει: «ο δείκτης διαφθείρει αντιλήψεις σε βαθμό που είναι δύσκολο να δούμε μια δικαιολογία για τη συνέχιση της δημοσίευσής του».

## Δείτε επίσης
* Διεθνής Διαφάνεια

## Υποσημειώσεις


Κατηγορία:Διαφθορά
Κατηγορία:Κατάλογοι χωρών
Κατηγορία:Χρηματισμός
Ιωάννης Αρβανίτης

Ο **Ιωάννης Αρβανίτης** (Κορώνη Μεσσηνίας, 1888 - Αθήνα, 1947) ήταν Έλληνας τραπεζίτης και υπουργός.

## Σταδιοδρομία
Ακολούθησε σταδιοδρομία στον τραπεζικό τομέα και έφτασε ως το βαθμό του διευθυντή, ενώ εργάστηκε και στη Νέα Υόρκη. Υπήρξε υπεύθυνος του τομέα βιομηχανικής πίστης της Εθνικής Τράπεζας της Ελλάδος. Στις 24 Ιουλίου 1937 αντικατέστησε τον Ανδρέα Χατζηκυριάκο στον θώκο του υπουργείου εθνικής οικονομίας, παραμένοντας στην ίδια θέση ακόμα και μετά τον θάνατο του Ιωάννη Μεταξά, αφού στην κυβέρνηση Κορυζή ανέλαβε πάλι το υπουργείο Εθνικής Οικονομίας μέχρι και τις 20 Απριλίου 1941.

Παράλληλα στις 4 Αυγούστου 1939 διορίστηκε υποδιοικητής της Τραπέζης της Ελλάδος. Παρέμεινε υποδιοικητής έως τις 26 Απριλίου 1941, οπότε έγινε δεκτή η παραίτησή του για λόγους υγείας.

## Παραπομπές


Κατηγορία:Έλληνες υπουργοί Εθνικής Οικονομίας
Κιθ Ρόουλι

Ο **Κιθ Ρόουλι** (*Dr. Keith Christopher Rowley*, γενν. 24 Οκτωβρίου 1949) είναι ηφαιστειολόγος και πρωθυπουργός του Τρινιντάντ και Τομπάγκο από το 2015 έως το 2025. Είναι αρχηγός του Εθνικού Κινήματος του Λαού (PNM) από τον Μάιο του 2010. Την περίοδο 2010-15 ήταν αρχηγός της αξιωματικής αντιπολίτευσης. Εκλέγεται βουλευτής στο Ντιέγκο Μάρτιν Γουέστ από το 1991.  

## Πρώτα χρόνια και εκπαίδευση
Σπούδασε στο Πανεπιστήμιο των Δυτικών Ινδιών και κατέχει διδακτορικό στη γεωλογία, με ειδικότητα στη γεωχημεία.

## Σταδιοδρομία
Μετά το 1990 υπηρέτησε ως υπουργός Γεωργίας, Υπαίθρου και Θαλάσσιων Πόρων, υπουργός Σχεδιασμού και Ανάπτυξης και υπουργός Οικισμού και υπουργός Εμπορίου και Βιομηχανίας μέχρι την απόλυσή του από τον πρωθυπουργό Πάτρικ Μάνινγκ. Ο Ρόουλι διορίστηκε αρχηγός της αντιπολίτευσης το 2010. Υπηρέτησε σε αρκετές κοινοβουλευτικές επιτροπές.
Ο Ρόουλι στήριξε την υποψηφιότητα του Άντονι Καρμόνα για το αξίωμα του Προέδρου της χώρας. 

## Πρωθυπουργός
μικρογραφία|Ο Κιθ Ρόουλι.
Στις εκλογές του 2015 έπειτα από τη νίκη του κόμματός του o Ρόουλι έγινε πρωθυπουργός. Το κόμμα του εξασφάλισε τις 23 από τις συνολικά 41 έδρες στη Βουλή των Αντιπροσώπων. Στις 9 Σεπτεμβρίου 2015 ορκίστηκε πρωθυπουργός ενώπιον του προέδρου Άντονι Καρμόνα.

Στις εκλογές του 2020 ο Ρόουλι επανεξελέγη για μια νέα θητεία και ορκίστηκε ξανά πρωθυπουργός στις 19 Αυγούστου 2020, ενώπιον της προέδρου, Πόλα-Μέι Γουίκς.

## Παραπομπές


Κατηγορία:Πρωθυπουργοί του Τρινιντάντ και Τομπάγκο
Στρατηγίς Αντάραδου

μικρογραφία|Τα τείχη της Αντάραδου σήμερα
Η **Στρατηγίς Αντάραδου** (*Στρατηγίς Ἀντάραδος*) ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα.

Η στρατηγίδα περιλάμβανε το οχυρωμένο λιμάνι Αντάραδο, (η σημερινή Ταρτούς) και τις γύρω περιοχές. Η Αντάραδος βρισκόταν ακριβώς απέναντι από τη νήσο και πόλη Άραδο (το μοναδικό κατοικημένο νησί της Συρίας, σήμερα το Αρουάντ) και κοντά στην Τρίπολη. 

Η Άννα Κομνηνή αναφέρει την Αντάραδο, στην *Αλεξιάδα* ως στρατηγίδα και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Στρατηγίς Λούλους

Η **Στρατηγίς Λούλους** (*Στρατηγίς Λουλοῦ*) ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα.

Η στρατηγίδα περιλάμβανε το Κάστρο Λούλος ή Μέγας Λούλος, σήμερα Γκεντελί Καλέσι δίπλα στο Τουρκικό χωριό Gedelle, βρισκόταν ανάμεσα στην Ποδενδό και την Ηράκλεια και κοντά στις Κιλιακές πύλες ενώ διοικητικά υπαγόταν στον Δούξ της Καππαδοκίας. Ο Λούλος ήταν χτισμένος σε απόκρημνο πετρώδες βράχο, πριν γίνει ξεχωριστώ θέμα αποτελούσε κλεισούρα του Θέματος Ανατολικών.

Η Άννα Κομνηνή αναφέρει τον Λούλον, στην *Αλεξιάδα* ως μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Θεολογική Σχολή του Πανεπιστημίου Χάρβαρντ

Η **Θεολογική Σχολή του Πανεπιστημίου  [[Κέιμπριτζ (Μασαχουσέτη)|Χάρβαρντ]]** είναι μία από τις ακαδημαϊκές σχολές του Πανεπιστημίου του Χάρβαρντ.

## Ίδρυση
Ο Τζων Θόρτον Κίρκλαντ είναι ο ιδρυτής της Θεολογικής Σχολής του Χάρβαρντ το 1819.
Τότε οι θεολογικές σπουδές συστηματοποιούνται. Οι πρώτοι που ενίσχυσαν οικονομικά τη σχολή ήταν οι Αντιτριαδικοί (unitarians) Οι κλάδοι που διαμορφώθηκαν ήταν πέντε: Φυσική Αποκάλυψη, Εβραϊκά, Κριτική της Βίβλου, Εκκλησιαστική Ιστορία, Ποιμαντική θεολογία. Από το 1826 εισάγεται η γνώση της γερμανικής γλώσσας και αρχίζει η επιρροή της γερμανικής θεολογίας και κριτικής έρευνας. 
Η αλλαγή του προσανατολισμού της σχολής προς την αυστηρή επιστημονική και ιστορική έρευνα υπαγορεύθηκε από τις πολιτικές,κοινωνικές και πνευματικές συνθήκες της εποχής: αμερικανικός εμφύλιος πόλεμος, οι Γερμανόθεν νέες ιδέες, η θεωρία της εξέλιξης, η ανάπτυξη της φυσιοκρατικής φιλοσοφίας. Η περίοδος 1840-1880 χαρακτηρίζεται από έλλειψη πρωτοτυπίας και δημιουργικότητας: συντίθεται φιλοσοφία και θεολογία. 
Από το 1880 και μετά η έμφαση δίδεται στην ιστορική μέθοδο έρευνας.
Το 1908 η Θεολογική Σχολή του Andover ενώνεται με την Θεολογική Σχολή του Πανεπιστήμιο Χάρβαρντ προσδίδοντάς της περισσότερο κύρος, ενώ την ίδια χρονιά εκδίδεται το περιοδικό *Harvard Theological Review*. Το 1918 με πρωτοβουλία της σχολής συνεκλήθη συνέδριο των Θεολογικών Σχολών ΗΠΑ και Καναδά καταλήγοντας στην ίδρυση της οργάνωσης των Αμερικανικών Θεολογικών Σχολών *American Association of Theological School*
Το 1926 έληξε η σύνδεση της Σχολής Andover με εκείνη του Χάρβαρντ. Μετά τον Β' Παγκόσμιο πόλεμο έγινε ανασυγκρότηση της Σχολής με το διορισμό νέων καθηγητών όπως του Πάουλ Τίλλιχ, του Γεώργιου Φλορόφσκι και του Μίλτωνα Ανάστο Νέα ερευνητικά κέντρα και νέες πανεπιστημιακές έδρες συστήνονται, όπως για τη μελέτη των θρησκειών και της ρωμαιοκαθολικής σκέψεως, αντιστοίχως.

## Παραπομπές


## Πηγές
*Γεώργιος Μπεμπής, «Χάρβαρντ, Θεολογική Σχολή», Θρησκευτική και Ηθική Εγκυκλοπαίδεια, τόμ.12 (1968), στ.76-78

## Εξωτερικοί σύνδεσμοι
* 

Κατηγορία:Πανεπιστήμιο Χάρβαρντ
Στρατηγίς Γωτωγώζ και Ελαβάκης

Η **Στρατηγίς Γωτωγώζ και Ελαβάκης** ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα.

Η στρατηγίδα Γωτωγώζ (kotoroc'berd) και Ελαβάκης (Albak, σημερινό Τουρκικό Μπασκέλε, *Başkale*), περιελάμβανε τα δύο ομώνυμα κάστρα και ανήκε στα λεγόμενα "Αρμενιακά θέματα", δημιουργήθηκε με την προσάρτηση του Πριγκιπάτου του Βαασπρακάν στην Βυζαντινή Αυτοκρατορία το 1019 ή 1021/22, και ο στρατηγός της ήταν υπόλογος στον Κατεπάνω της Βαασπρακανίας. Η στρατηγίς καταλήφθηκε από τους Τούρκους το 1071 μετά την Μάχη του Ματζικέρτ. Γνωστός στρατηγός αναφέρεται ο Βασίλειος το 1055-1070 περίπου.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Αρμενία
Άνταμ Τζανετόπουλος

Ο **Άνταμ Τζανετόπουλος** (Βόλος, 10 Φεβρουαρίου 1995) είναι Έλληνας διεθνής ποδοσφαιριστής, ο οποίος αγωνίζεται ως κεντρικός αμυντικός και αμυντικός μέσος στην Νίκη Βόλου.

## Καριέρα
### Σε συλλογικό επίπεδο
Ξεκίνησε την καριέρα του από τις ακαδημίες της Νίκης Βόλου το 2012, όπου παρέμεινε για έναν χρόνο. Την επόμενη περίοδο (2013-14) συμφώνησε με την ΑΕΚ και την πρώτη του χρονιά είχε επτά συμμετοχές και ένα τέρμα στο πρωτάθλημα, ενώ την επόμενη (2014-15) καθιερώθηκε ως βασικός από τον τότε προπονητή του Τραϊανό Δέλλα, καταγράφοντας συνολικά 16 συμμετοχές πρωταθλήματος. Τον Φεβρουάριο του 2016 ανανέωσε το συμβόλαιό του μέχρι το 2020.

Τον Ιανουάριο του 2017 παραχωρήθηκε ως δανεικός για έξι μήνες στον Ηρακλή Θεσσαλονίκης.

Το καλοκαίρι του 2018 πήγε στον Απόλλων Σμύρνης. Τον Ιανουάριο του 2019 πήγε στην Λαμία ως ελεύθερος.

### Στις εθνικές ομάδες
Το 2015 κλήθηκε για πρώτη φορά στην εθνική Ελπίδων ενώ τον Οκτώβριο του ίδιου έτους κλήθηκε και στην Ανδρών, για τα προκριματικά του Euro 2016 και πραγματοποίησε το ντεμπούτο του στη νικηφόρα εντός έδρας αναμέτρηση με την Ουγγαρία (4-3), αντικαθιστώντας τον Σωκράτη Παπασταθόπουλο.

## Τίτλοι - Διακρίσεις
**[[ΑΕΚ (ποδόσφαιρο)|ΑΕΚ]]**
* Πρωτάθλημα Ελλάδας: 2017–18
* Κύπελλο Ελλάδας: 2015-16

## Παραπομπές


## Εξωτερικοί σύνδεσμοι

* Το προφίλ του Άνταμ Τζανετόπουλου στο transfermarkt
* Η καριέρα του Άνταμ Τζανετόπουλου στο soccerway

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Απόλλων Σμύρνης